टेनिस रैंकिंग : सानिया 104वें स्थान पर बरकरार  
भारत की सानिया मिर्जा सोमवार को जारी महिला डब्ल्यूटीए की रैंकिंग में एकल वर्ग में 104वें और युगल रैंकिंग में वह 11वें स्थान पर काबिज हैं।
भारत की सर्वोच्च वरीयता प्राप्त खिलाड़ी सानिया मिर्जा सोमवार को जारी महिला टेनिस संघ (डब्ल्यूटीए) की रैंकिंग में एकल वर्ग में 104वें और युगल रैंकिंग में वह 11वें स्थान पर काबिज हैं।  दूसरी ओर, सोमदेव देवबर्मन पेशेवर टेनिस संघ (एटीपी) द्वारा जारी ताजा विश्व वरीयता एकल क्रम में 84वें स्थान पर बने हुए हैं।  एटीपी की आधिकारिक वेबसाइट के मुताबिक, युगल वर्ग में महेश भूपति सातवें स्थान पर हैं जबकि लिएंडर पेस आठवें स्थान पर बरकरार हैं। रोहन बोपन्ना 11वें स्थान पर हैं।   टीम युगल रैंकिंग में भूपति और पेस की जोड़ी चौथे स्थान पर है। जबकि बोपन्ना और पाकिस्तान के एसाम उल हक कुरैशी की जोड़ी पांचवें स्थान पर है।